armvectores/hy_wikipedia_2023 huggingface dataset:
Դատաստանի օրը

Դատաստանի օրը 
(անգլ.՝ The Purge ), ամերիկական սարսափ ֆիլմ, որի ռեժիսորը Ջեյմս Դեմանկոն է։ Համաշխարհային շնորհանդեսը տեղի է ունեցել ԱՄՆ-ում, 2013 թվականի մայիսի 2-ին, Stanley կինոփառատոնում։
Ֆիլմավարձույթը հավաքեց 89,3 միլիոն դոլար 3 միլիոն բյուջեի դեպքում։


== Նախապատմություն ==
2015 թվականին, երբ ԱՄՆ-ն ենթարկվեց տնտեսական ճգնաժամին, ամերիկական կառավարությունը «ԱՄՆ-ի նոր հիմնադիր հայրերը» ստեղծեցին «Դատաստանի օրը» կոչվող օր, որը տեղի է ունենում տարին 1 անգամ՝ մարտի 21-ին 19։00-ից մինչև առավոտյան 7։00-ն։ Այդ ընթացքում իրականացվող բոլոր հանցագործությունները, ինչպես նաև մարդասպանությունները թույլատրելի են։ Բայց ոստիկանությունը, հրշեջ խումբը, հիվանդանոցները և այլ անվտանգության ծառայությունները չեն աշխատում։ Այդ իրադարձությունը հայտնի է որպես «մաքրում», կառավարությունը հնարավորություն է տալիս սպանել նրան, ում ցանկանում են և կարծում են, որ նա արժանի է մահվան։ Սպանվածները համարվում են «զոհ հանցագործությունից ազատվելու համար»։


== Սյուժե ==
2022 թվականին ԱՄՆ-ում գործազրկության մակարդակը 1% է, իսկ հանցագործությունը ռեկորդային ամենափոքր մակարդակին է։
Ջեյմս Սենդինը (Իթան Հոուք), նրա կինը՝ Մերին (Լենա Հեդեյ) և իրենց երեխաններ Չարլի (Մաքս Բուրկհոլդեր) և Զոյի (Ադելաիդա Քեյն) հոր մասնագիտության շնորհիվ ապրում են հարուստ և չեն մասնակցում «Դատաստանի օրին», քանի որ գոհ են իրենց կյանքից (ըստ ֆիլմի սցենարի՝ «Դատաստանի օրը» կայանում էր 8-րդ անգամ և ընտանիքը արդեն անցել է այդպիսի 7 գիշեր)։ Իրիկունը մինչև «մաքրման» սկսելը Զոյի Սենդինը բաժանվեց իր ընկեր Հենրիի հետ (Թոնի Օլեր)։
Ավելի ուշ «Դատաստանի օրը» սկսելուց հետ Չառլին նկատում է, թե ինչպես մի սևամորթ տղա գալիս է իրենց այգին և սկսում աղերսել փրկել նրան։ Չառլին մտածելուց հետո, չնայած ծնողների անհամաձայնությանը, բաց է թողնում նրան տուն։ Այդ ժամանակ Զոյին նկատում է իր սենյակում թաքնված Հենրիին, որը որոշել էր լրջորեն խոսել հոր հետ։ Նա դուրս է գալիս այն պահին, երբ Ջեյմսը նշան էր բռնում անծանոթ տղայի վրա։ Անսպասելիորեն Հենրին նշան բռնեց Զոյիայի հորը, նա կրակեց, սակայն վրիպեց, Ջեյմսը հասցնում է կրակել Հենրիին, որը սողելով գնում է Զոյիայի սենյակը, որտեղ և մահանում։
Մերին և Չառլին փակվում են դիսպետչերայինում, իսկ Ջեյմսը փնտրում է աղջկան և անծանոթին։ Մի քանի րոպեից իր տան դիմաց են գալիս մի ուսանողների խումբ, որոնք հագած էին ծաղրական դիմակներ։ Նրանց առաջնորդը (Ռիզ Ուեյքֆիլդ) հաղորդեց, որ նրանք «Դատաստանի օրը» հասարակության տարբեր թափոններին սպանող մարդիկ են, իսկ տղան, որը գտնվում է նրանց տանը, անտուն խուզ է։ Նա ընտանիքին ներկայացնում է վերջնագիր՝ կա՛մ Սենդինները վերադարձնում են անծանոթին, կա՛մ մեկ ժամ անց նրանք սպանելու են ընտանիքին։ Ջեյմսը ասաց կնոջը, որ անվտանգության համակարգը մի քանի անգամ փորձեցին կոտրել, բայց դա անհնար է։
Ամուսինները գնում են անծանոթին փնտրելու։ Իսկ Չառլին համարում է, որ պետք չէ գնալ ծնողների հետքերով և իր ինքնաշեն ռոբոտի օգնությամբ ցույց է տալիս անծանոթի գտնել իր պահարանի մեջ գտնվող ապաստանը։ Սակայն Զոյին որոշեց գնալ ապաստանը տղայի հետ, իսկ դեբիլ անծանոթը գերի վերցրեց նրան։ Ջեյմսը նշան է առնում անծանոթին և կարողանում է վիրավորել։


== Արտաքին հղումներ ==
«Դատաստանի օրը»(անգլ.) ֆիլմը Internet Movie Database կայքում
«Դատաստանի օրը»(անգլ.) ֆիլմը Rotten Tomatoes կայքում


== Ծանոթագրություններ ==
Խրիստոլյուբովո

Խրիստոլյուբովո (ռուս.՝ Христолюбово, բաշկիրերեն՝ Христолюбово), գյուղ Ռուսաստանի, Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես Սոմունճյան

Հովհաննես Սոմունճյան (1879, Պարտիզակ, Բաշիսքելե, Քոջայելիի մարզ, Թուրքիա - հոկտեմբերի 1, 1957(1957-10-01), Կոմոտինի, Մակեդոնիայի և Թրակիայի ապակենտրոնացված վարչատարածք, Հունաստան), հայ բժիշկ, ազգային, հասարակական, կուսակցական գործիչ։


== Կենսագրություն ==
Ծնվել է 1879 թվականին, 1879 Պար­տի­զակ ավանում։ Սովորել է ամերիկացի միսիոներների Պարտիզակի Բյութանիայի բարձրագույն վարժարանում։ Ավարտել է Կ. Պոլ­սի Օսմանյան կայսերական բժշկական համալսարանը։ Երկար տարիներ Բրուսայի հայաշատ շրջաններում բժիշկ, ապա՝ քաղաքապետական բժիշկ է աշխատել։ 1914 թվականին Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։ Պաղեստինի ռազմաճակատում գերի է ընկել անգլիացիներին։ 1922 թվականին Փոքր Ասիայի աղետի հետևանքով ապաստանել է Հունաստանում և հաստատվել Թրակիայի Քոմոթինի (Գյումյուլջինա) քաղաքում, ուր ապրել և աշխատել է 35 տարի։ Քոմոթինիի հայ համայնքի պառակտման ամենասուր շրջանում գտնվել է պայքարի առաջին գծի վրա՝ մնալով ՀՅԴ-ի կողքին։ Ժողովրդական ընտրության արդյունքում ստանձնել է Քոմոթինիի ազգային մարմնի ատենապետի պաշտոնը։ Ընտրվել է նաև Քոմոթինիի քաղաքապետական խորհրդի անդամ՝ 4 տարիով։ Հանրային շահերի և ազգային-քաղաքական առաջադրությունների առողջ ըմբռնում է ունեցել, եղել խղճամիտ բժիշկ, բնավորությամբ շենշող, ընկերական, ուղղամիտ, սիրված բոլորից։ Մահացել է 1957 թվականի հոկտեմբերի 1-ին, Քոմոթինի քաղաքում՝ 78 տարեկանում։


== Գրականություն ==
Գէորգեան Կարօ, Ամէնուն տարեգիրքը, Զ. տարի,1959, Պէյ­րութ, 1960։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կարախան

Անվան այլ կիրառումների համար տե՛ս՝ Կարախան (այլ կիրառումներ)Կարախան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թոմաս Մերտոն

Թոմաս Մերտոն (անգլ.՝ Thomas Merton; հունվարի 31, 1915(1915-01-31)[…] կամ հունվարի 15, 1915(1915-01-15), Prades, Արևելյան Պիրենեյներ, Ֆրանսիա - դեկտեմբերի 10, 1968(1968-12-10)[…], Բանգկոկ, Թաիլանդ), ամերիկացի բանաստեղծ, կուսակրոն քահանա, աստվածաբան, ուսուցիչ, հրապարակախոս, հասարակական գործիչ, Զենկաթոլիկության քարոզիչ։


== Կենսագրություն ==
Մերտոնը ծնվել է նկարչի ընտանիքում։ Վաղ հասակում կորցրել է մորը, շատ չանցած՝ նաև հորը։ Ռուսաստանում Մերտոնը ​​հայտնի է հիմնականում Անդրեյ Կիրիլենկովի (արձակագիր) և Ռեգինա Դերիևայի (բանաստեղծուհի) ստեղծագործությունների թարգմանությունների շնորհիվ։
Թոմաս Մերտոնն առաջին մասնագիտությամբ բողոքական ուղղության լրագրող էր, բայց չուներ կրոնական հետաքրքրություն։ 1930-ական թվականներին ծանոթացել է կաթոլիկ ուղղության հայտնի գործիչ Եկատերինա Դոխերտի հետ, ով գաղթել էր Ռուսաստանից և «Մադոննայի տուն» կաթոլիկական շարժման հիմնադիր էր։ Մերտոնն իր սոցիալական գործունեությունն սկսել է Հարլեմում՝ Դոխերտիի հիմնած «Ընկերության տանը»։
Հոգևոր որոնումների արդյունքում դարձել է կաթոլիկ ուղղության հետևորդ, դրանից հետո որոշել է վանական դառնալ։ Ժամանակի ընթացքում դարձել է 20-րդ դարի խոշորագույն կաթոլիկ գրող, կաթոլիկություն տարածող։
Ծանոթացել է տարբեր կրոնների բազմաթիվ գործիչների հետ, յուրացրել Ճապոնիայի, Շրի Լանկայի, Տիբեթի բուդդայական մեդիտացիայի տեխնիկան։ Որպես ուսուցիչ՝ նա իր աշակերտների մեջ խոր հարգանք և հետաքրքրություն է սերմանել Արևելքի հոգևոր ժառանգության նկատմամբ։ Վիետնամում ԱՄՆ-ի ագրեսիայի դեմ բողոքի ցույցերից հետո նա՝ որպես ազդեցիկ կաթոլիկ հրապարակախոս, դժգոհել է ամերիկյան իշխանություններից։ Մերտոնին արգելել էին մամուլում հոդվածներ հրապարակել, և նա վանքում կազմակերպել է սամիզդատի տպագրությունը։
Թոմաս Մերտոնը մահացել է Բանգկոկում դժբախտ պատահարի արդյունքում (էլեկտրական հոսանքի հարվածից)։


== Ստեղծագործություններ ==
Merton, Thomas (1967), The Way of Chuang Tzu, New York: New Directions, ISBN 0-8112-0103-1 
Merton, Thomas (1967), Mystics and Zen Masters, New York: Farrar, Strauss and Giroux, ISBN 0-374-52001-1 
Merton, Thomas (1968), Zen and the Birds of Appetite, New Directions Publishing Corporation, ISBN 0-8112-0104-X ՌուսերենМертон Т. Дзен и голодные птицы // Мистицизм: христианский и буддистский. — К.: София, 1996. — С. 193—283. — 288 с. — ISBN 5-7101-0112-5
Мертон Т. Христианские мистики и учителя дзен. — М.: Энигма, 2018. — 256 с. — ISBN 978-5-94698-273-3


== Գրականություն ==
Тереза Оболевич Единство духа. Восточно-христианский исихазм и японский дзэн буддизм в творчестве Томаса Мертона и С. С. Хоружего // Соловьёвские исследования. — Иваново: ИГЭУ, 2017. — В. 2(54). — С. 129—143. — ISSN 2076-9210.


== Ծանոթագրություններ ==


== Արտաքին հղումներ ==
Томас Мертон в библиотеке Archived 2020-07-22 at the Wayback Machine. Я. Г. Кротова
Томас Мертон. «Ненасильственное сопротивление Гитлеру в Дании» — глава из книги Thomas Merton. «The Nonviolent Alternative». New York. 1981.
Томас Мертон. «Внутренний опыт: Заметки о созерцании» — главы из книги.
Լա Շապել դե Պո

Լա Շապել դե Պո (ֆր.՝ La Chapelle-des-Pots ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Էստ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17089։


== Բնակչություն ==
Համայնքի բնակչությունը 2010 թվականին կազմում էր 974 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լա Շապել դե Պո (ֆր.)
S.W.A.T: Հրեշտակների քաղաքի հատուկ բաժին

S.W.A.T: Հրեշտակների քաղաքի հատուկ բաժին (անգլ.՝ S.W.A.T.), 2003 թվականին նկարահանված քրեական մարտաֆիլմ, որը ստեղծվել է համանուն հեռուստասերիալի հիման վրա։


== Սյուժե ==
Ջիմ Սթրիթը Լոս-Անջելեսի ոստիկանության հատուկ բաժնի սպա է։ Այն բանից հետո, երբ Գեմբլը` Սթրիթի գործընկերը, չի ենթարկվում հրամանին և պատահաբար վիրավորում է պատանդին, երկուսին էլ պատժում են` տեղափոխելով «զինբաժին»։ Բարկացած Գեմբլը հրաժարվում է ոստիկանական աշխատանքից։ Այդուհանդերձ Սթրիթը վերադառնում է հատուկ բաժնի վետերան Դեն Հարելսոնի խնդրանքով, որին պետերը կանչել էին, որպեսզի ուժեղ անձնակազմ ձեռք բերեին։ Նոր կազմավորված ջոկատը մարզվում է, ազատում «տեռորիստների կողմից գրավված ինքնաթիռը»` հանձնելով ավարտական քննությունը։ Այդ նույն ժամանակ ճանապարհային ոստիկանությունը պատահաբար ձերբակալում է խախտում կատարող մի մարդու, ով ավելի ուշ պարզվում է, որ միջազգային հանցագործ Ալեքս Մոնտելն է։ Ջոկատի անդամները հրաման են ստանում, որպեսզի նրան տանեն ֆեդերալական բանտ։ Այդ նույն ժամանակ Մոնտելի օգնականը հարձակվում է բանտի ավտոբուսի վրա, սակայն այդտեղ հասած Հարելսոնի ջոկատը կարողանում է վնասազերծել չարագործներին։ Մոնտելը տեսախցիկի առաջ բղավում է այն մասին, որ իր ազատության համար կվճարի 100 միլիոն դոլլար, այնպես որ ջոկատի առաջ հեշտ խնդիր չէ դրված։
Գաղտնի դիպուկահարը կրակոցով վնասում է ուղղաթիռի բենզինաբաքը, որով պետք է տեղափոխեին հանցագործներին։ Ավազակները քաղաքի կենտրոնում, օրը ցերեկով հարձակվում են պահակախմբի վրա, սակայն կարողանում են ազատել միայն Մոնտելի մանեկենին, այդ նույն ժամանակ, երբ նրան տանում էին ստորգետնյա թունելով։ Հոնդի խումբը և Մոնտելը մեքենայով գիշերվա ժամին քաղաքում շրջում էին, երբ Գեմբլը իր օգնականի և դավաճան Տի Ջեյի հետ ազատում են Մոնտելին։ Ստրիտը նրանց հետևից է ընկնում, սակայն Գեմբլը մետրոյով հեռանում է։ Գեմբլի օգնականների կողմից գրավված ինքնաթիռը վայրէջք է կատարում կամրջի վրա, սակայն այդտեղ հայտնված Հարելսոնի ջոկատը հաղթում է հանցագործներին։ Մոնտելը ձերբակալվում է, իսկ Տի Ջեյը ինքնասպան է լինում։ Ստրիտը հետապնդում է Գեմբլին և մենամարտի ժամանակ գցելով գնացքի տակ` սպանում է չարագործին։


== Դերերում ==


== Նկարահանումներ ==
Զաք Սնայդերը հրաժարվում է լինել տվյալ ֆիլմի ռեժիսորը այն պատճառով, որ ֆիլմը ամերիկյան վարկանիշ չի ստացել։
Գլխավոր դերը տրվել էր Առնոլդ Շվարցենեգերին, իսկ հետո որոշվեց, որ երիտասարդ դերասանական կազմին կվստահվի այդ գործը։


== Ծախսերը և դրամական ներդրումներ ==
 Ծախսերը

Բյուջե։ 80 մլն $
Մարքեթինգ։ 30 մլն $
Վերջնահաշվարկ։ 110 մլն $ Դրամական միջոցների հայթայթումը

ԱՄՆ-ում։ 116 934 650 $
Այլ երկրներում։ 90 790 989 $
Ընդհանուր հավաքված գումարը։ 207 725 639 $


== Քննադատների կարծիքը ==
Ֆիլմը տարբեր արձագանքներ է ունեցել։ Rotten Tomatoes-ում ֆիլմը «քայքայված» վարկանիշ է ունեցել` մոտ 48%, հիմնված 160 տեսությունների հիման վրա։ Ռոջեր Էբերթը Չիկագո Սան-Թայմսից ֆիլմին երեք աստղ է տվել։


== Անվանակարգում ==
2003 - Իռլանդական ակադեմիայի ֆիլմի և հեռուստատեսության «լավագույն դերասանի» մրցանակ է տրվել Քոլին Ֆարելին։
2004 - Ազգային ասոցիացիայի բազմաերանգ բնակչության աջակցության առաջընթացի կողմից «լավագույն դերասանի» մրցանակ է տրվել Սեմյուել Լ. Ջեքսոնին։


== Շարունակություն ==
S.W.A.T.:Կրակե փոթորիկ


== Տես նաև ==
SWAT
Փրկարար ջոկատ
Բանակցողը


== Ծանոթագրություններ ==
Մուստաֆա Աքինջի

Մուստաֆա Աքինջի (թուրքերեն՝ Mustafa Akıncı; դեկտեմբերի 28, 1947(1947-12-28), Լիմասոլ, Լիմասոլի շրջան, Կիպրոս), հյուսիս-կիպրացի քաղաքական գործիչ, Հյուսիսային Կիպրոսի չորրորդ նախագահը (2015 թվականի ապրիլի 30-ից մինչև 2020 թվականի հոկտեմբերի 23-ը)։


== Քաղաքականություն ==
1976-1990 թվականներին եղել է Հյուսիսային Նիկոսիայի թուրքական հատվածի առաջին քաղաքապետը, մասնագիտությամբ ճարտարապետ։
Դարձել է հանրային ազատագրության ձախ կուսակցության գլխավոր քարտուղար և առաջնորդ (1987-2001 թվականներ)։ 2003 թվականին հիմնադրել է խաղաղության և ժողովրդավարության շարժում Սոցիալ-դեմոկրատական կուսակցությունը։ Երկու կուսակցություններն էլ վերամիավորվեցին հանրային ժողովրդավարության կուսակցությանը։
1993-2009 թվականներին եղել է խորհրդարանի անդամ, 1999-2001 թվականներին՝ փոխվարչապետ։ Կիպրոսի խաղաղ վերամիավորման կողմնակից։

 
2015 թվականի ապրիլի 26-ին Մուստաֆը հաղթել է նախագահական ընտրություններում։ 2015 թվականի ապրիլի 30-ին երդվել է ։


== Անձնական կյանք ==
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Официальный веб-сайт(թուրքերեն)(անգլ.)
Վաժա Փշավելայի հուշարձան (Թբիլիսի)

Վաժա Փշավելայի հուշարձան, վրացի բանաստեղծ, արձակագիր Վաժա Փշավելային նվիրված հուշարձան Թբիլիսիում։


== Պատմություն ==
Վաժա Փշավելայի հուշարձանը գտնվում է Թբիլիսիի կանաչ զբոսայգու սկզբնամասում՝ արհեստական բլրին, ոչ բարձր պատվանդանի վրա, կարծես մայր հողը ինքը լինի հուշարձանի պատվանդանը։ Քանդակագործը կերտել է գրողի հսկայական կերպարը՝ վերարկուն ուսին, ավանդական հագուստով։ Հուշարձանի շրջակայքում գրողի բանաստեղծությունների և փշավների հետ կապված բազմաթիվ առարկաներ կան. եղջյուրները վրան մի փոքրիկ զոհասեղան, եղջերուի գլխի քանդակ և Արագվի ձորից բերված տպավորիչ սրբազան քարեր։ Հուշարձանի հետևի կողմում եղջերուի կոտոշներով յուրահատուկ ծառ է, որը խորհրդանշում է գեղեցկությունն ու ուժը։ Հուշահամալիրի այս բաղադրիչները վառ կերպով ներկայացնում են Փշավելայի հայրենի լեռները, սովորույթներն ու հավատալիքները, բնության հետ սերտ կապը։


== Հեղինակներ ==
Քանդակագործ՝ Գիորգի Օչիաուրի
Ճարտարապետ՝ Պ. Կիկնաձե


== Ծանոթագրություններ ==


== Արտաքին հղումներ ==
Վաժա Փշավելայի հուշարձան Archived 2016-10-15 at the Wayback Machine.
Վաժա Փշավելայի հուշարձանը նամականիշի վրա
Աստերոիդների ցանկ (15901-16000)

Աստերոիդների ցանկ (15801-15900)  • Աստերոիդների ցանկ  • Աստերոիդների ցանկ (16001-16100)
 Աստերոիդների ցանկ (15801-15900)  • Աստերոիդների ցանկ  • Աստերոիդների ցանկ (16001-16100)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Ռիտա Դավ

Ռիտա Դավ (անգլ.՝ Rita Frances Dove, օգոստոսի 28, 1952(1952-08-28)[…], Ակրոն, Օհայո, ԱՄՆ), ամերիկացի գրող։ 1993-1995 թվականներին եղել է ԱՄՆ կոնգրեսի գրադարանի առաջադրած ԱՄՆ գրող-դափնեկիր անվանակարգի խորհրդատու։ Նա առաջին աֆրոամերիկացի կինն է, ով նշանակվել է Կոնգրեսի 1986 թվականի որոշմամբ ստեղծված այս պաշտոնում։ 1999 -2000 թվականներին Կոնգրեսի գրադարանում նա զբաղեցրել է «պոեզիայի հատուկ խորհրդատուի» պաշտոնը։


== Կենսագրություն ==
Ըստ գիտնականների նախագահական ծրագրի 100 ընտրվածներից մեկն էր, ով ավարտել է հարազատ քաղաքի բարձրագույն դպրոցը։ Այնուհետև ավարտել է Մայամիի համալսարանը։ 1977 թ. Այովայի համալսարանում ստացել է մագիստրոսի գիտական աստիճան։ 1989 թ. սկսած դասավանդել է Վիրջինիայի համալսարանում։


== Ստեղծագործություններ ==


=== Բանաստեղծություններ ===
The Yellow House on the Corner (Carnegie Mellon Press, 1980)
Museum (Carnegie Mellon, 1983)
Thomas and Beulah (Carnegie Mellon Press, 1986)
Grace Notes (New York։ W.W. Norton, 1989)
Selected Poems (Pantheon/Vintage, 1993)
Mother Love (New York։ W.W. Norton, 1995)
On the Bus with Rosa Parks (New York։ Norton, 1999)
American Smooth (New York։ W.W. Norton, 2004)
Sonata Mulattica (New York։ W.W. Norton, 2009)


=== Դրամաներ ===
The Darker Face of the Earth: A Verse Play in Fourteen Scenes (Story Line Press, 1994)


=== Վեպեր ===
Through the Ivory Gate (Pantheon Books, 1992)


=== Պատմվածքներ ===
Fifth Sunday (University of Kentucky, 1985)


=== Էսսեներ ===
The Poet's World (Washington։ The Library of Congress, 1995)


== Ծանոթագրություններ ==


== Գրականություն ==
Vendler H. The given and the made։ strategies of poetic redefinition. Cambridge։ Harvard UP, 1995
Frey Steffen T. Crossing color։ transcultural space and place in Rita Dove's poetry, fiction, and drama. Oxford; New York։ Oxford UP, 2001
Pereira M. Rita Dove's cosmopolitanism. Urbana։ University of Illinois, 2003
Righelato P. Understanding Rita Dove. Columbia։ University of South Carolina Press, 2006


== Հղումներ ==
Վիրջինիայի համալսարանի կայքում (անգլ.)
Ռիտա Դավի Կենսագրությունը, բանաստեղծությունները (անգլ.)
Պելիմ (գյուղ, Գարինսկի քաղաքային օկրուգ)

Անվան այլ կիրառումների համար տե՛ս՝ ՊելիմՊելիմ (ռուս.՝ Пелым), գյուղ Ռուսաստանի Սվերդլովսկի մարզի Գարինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարխատա (Չույայի վտակ)

Անվան այլ կիրառումների համար տե՛ս՝ Տարխատա (այլ կիրառումներ)Տարխատա (ռուս.՝ Тандошка) գետ Ռուսաստանում, հոսում է Ալթայի Հանրապետությունում,Ալթայի շրջանում։ Գետի գետաբերանը գտնվում է Չուի գետի ձախ ափից 207 կիլոմետր հեռավորության վրա։ Գետի երկարությունը 83 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100005353
Հիդրոլոգիական ստուգման կոդ՝ — 115100535
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Լևկովսկի գյուղական խորհուրդ (Խարկովի մարզ)

Լևկովսկի գյուղական խորհուրդ  (ուկրաիներեն՝ Левківська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Լևկովսկի գյուղական խորհրդում բնակվում էր 1890 մարդ։ Բնակավայրը զբաղեցնում է 184.14 կմ² տարածք։ Բնակչության խտությունը կազմում էր 10.26 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բելոցերկովցի (այլ կիրառումներ)

Բելոցերկովցի, կարող է վերաբերել՝

Բելոցերկովցի - գյուղ, Ուկրաինայի Չեռնիգովի մարզի Բոբրովիցայի շրջանում
Բելոցերկովցի - գյուղ, Ուկրաինայի Պոլտավայի մարզի Պրիյատինի շրջանում
Ուիլյամ Հարիսոն Էյնսվորթ

Ուիլյամ Հարիսոն Էյնսվորթ (անգլ.՝ William Harrison Ainsworth, փետրվարի 4, 1805(1805-02-04)[…], Մանչեսթեր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 3, 1882(1882-01-03)[…], Reigate, Սյուրեյ, Անգլիա, Մեծ Բրիտանիայի և Իռլանդիայի միացյալ թագավորություն) , անգլիացի վիպագիր։


== Կենսագրություն և ստեղծագործություն ==
Ուիլյամ Հարիսոն Էյնսվորթը ծնվել է 1805 թվականի փետրվարի 4-ին Մանչեստր քաղաքում։ Փաստաբանի որդի էր, պատրաստվում էր փաստաբան դառնալ, բայց  19 տարեկանից իրեն նվիրել է  բացառապես գրականությանը։ 
Նրա առաջին վեպը՝ «Sir John Chiverton»-ը, լույս է տեսել 1826 թվականին։  Ճանապարհորդելով Շվեյցարիայում  և Իտալիայում՝  նա, տուն վերադառնալով, հրատարակել է  «Rookwood» վեպը (1834 թվական), որը մեծ հաջողություն է ունեցել, և «Crichton» վեպը(1837 թվական)՝ փաստելով իր չափազանց հարուստ երևակայութունը։ Լոնդոնյան գողերի կյանքի մասին նրա «Jack Scheppard» վեպը (3 հատոր, 1839 թվական) թերևս Էժեն Սյուին առաջին միտքն է հուշել իր  «Mystères de Paris»-ի համար, որը բոլոր առումներով զիջել է։
Էյնսվորթի վեպերի մեծ մասի  սյուժեն անգլիական պատմությունից է վերցված, որոշները՝  Ֆրանսիայի պատմությունից. ընդ որում,  նա անգույն երկխոսություններում փոխանցել է միայն պատմական մերկ փաստեր ՝ դրանք համեմելով կոմիկական ինտրիգներով և  ուրվականների ու ոգիների տարբեր էպիզոդներով։ Նրա վեպերից ամենահայտնիները եղել  են «Guy Fawkes» (1840 թվական), «The Tower of London» (1840 թվական), «The Lancashire witches» (1848 թվական), «The Constable of Bourbon» (1866 թվական) գործերը և «Old Court»-ը (1867 թվական), «Myddleton Pomfret»-ը (1868 թվական), «Hilary S-t Joes» -ը(1870 թվական)՝ վերցված անգլիական ժամանակակից  կյանքից։ 1855 թվականին լույս է տեսել  նրա բանաստեղծությունների ժողովածուն՝ «Ballads, romantic, phantastic and humorous»-ը։ Էյնսվորթի վեպերի մեծ մասը հայտնվել է իր իսկ ամսագրերում՝ «Ainsworth’s Magazine», «Sunday Times», «New Monthly Magazine»  և «Bentley’s Miscellany». նրանք մեծ հաջողություն են ունեցել Ամերիկայում և թարգմանվել են  եվրոպական այլ  լեզուներով, այդ թվում և ռուսերեն
Ուիլյամ Հարիսոն Էյնսվորթը վախճանվել է 1882 թվականի հունվարի 3-ին Ռեյգաթ քաղաքում։
Էյնսվորթի եղբորորդին՝ Ուիլյամ Ֆրենսիս Էյնսվորթը (1807-1896 թվականներ), հայտի բժիշկ էր, երկրաբան և ճանապարհորդ։


== Արտաքին հղումներ ==
Էյնսվորթ, Ուիլյամ Հարիսոն, Энциклопедический словарь Брокгауза и Ефрона, հ. I (1890 թվական) էջ 245Ellis S. M., W. H. Ainsworth and his friends, v. 1—2, L., 1911;Locke H., A bibliographical catalogue of the published novels and ballads of W. H. Ainsworth, L., 1925;Бельский А. А. Эйнсуорт //  /Գլխ.խմբ. Ա.Ա. Սուրկով։ Սով. հանրագիտ., 1962—1978 թվականներ, հ. 8, Ֆլոբեր, Յաշպալ , 1975թվական


== Ծանոթագրություններ ==


== Գրականություն ==
Ainsworth, William Harrison (DNB00) (անգլ.)
Ագճա

Ագճա, գյուղ, Երևանի նահանգի Շարուր-Դարալագյազի գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
481

481 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 481 թվականն է, 
V դարի 81-րդ տարին։


== Դեպքեր ==
Ակոռիի ճակատամարտ։


== Ծնունդներ ==


== Մահեր ==
Մաթեյ Կոպեցկի

Մաթեյ Կոպեցկի (չեխ․՝ Matěj Kopecký, փետրվարի 24, 1775(1775-02-24), Libčany, Բոհեմիայի թագավորություն, Հաբսբուրգի միապետություն - հուլիսի 3, 1847(1847-07-03), Koloděje nad Lužnicí, Բոհեմիայի թագավորություն, Ավստրիական կայսրություն), տիկնիկային թատրոնի չեխ դերասան, թատերական գործիչ։ Չեխական տիկնիկային թատրոնի հիմնադիրներից։ 
Կոպեցկիյի թատրոնի խաղացանկում եղել են չեխական ժողովրդական ասքերի, Շեքսպիրի, Մոլիերի, Կլիցպերայի և այլոց պիեսների մշակումներ, երգիծական տեսարաններ, որոնց հերոսն էր Կաշպարեկը։ Կոմպոզիտոր Բեդրժիխ Սմետանան Կոպեցկիյի որոշ պիեսների համար գրել է նախերգանքներ։ Կոպեցկիյի տիկնիկները պահվում են Պրագայի Ազգային թանգարանում։ 


== Ծանոթագրություններ ==
(2525) Օ՛Ստին

(2525) Օ՛Ստին (անգլ.՝ O'Steen), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 2-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,146122 ա. մ., առավելագույնը մոտենում է 2,567 ա. մ. հեռավորության վրա և հեռանում 3,7252 ա. մ.։ Արեգակի շուրջ մեկ ամբողջական պտույտ է կատարում 2038,27 երկրային օրվա ընթացքում, իր ուղեծրով շարժվելով միջինում 0,17662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2525) Օ՛Ստին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուսգետ (Հազզո-Խաբլջոջի գավառ)

Անվան այլ կիրառումների համար տե՛ս՝ Կուսգետ (այլ կիրառումներ)Կուսգետ, գյուղ Արևմտյան Հայաստանում, Բիթլիսի վիլայեթի Սասունի գավառակում։ Մտնում էր Հազզո-Խաբլջոզ գավառակի կազմում։


== Բնակչություն ==
XIX դարի վերջին ուներ 50 տուն հայ բնակիչ։


== Պատմամշակութային կառույցներ ==
Կուսգետն ուներ Ս. Աստվածածին անվանումով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չեսարի դարպաս

Չեսարի դարպաս, (Բնակելի տուն. Իշխան Չեսար Օրբելյանի ապարանքը), գտնվում է Վայոց Ձորի մարզի Հորս գյուղում։ Գյուղն ունի նաև 12-14-րդ դարերի գերեզմանոց, որտեղ կան մեծ թվով խաչքարեր։
Չեսարի դարպասի մասին մեզ վկայություններ են հասել Ստեփանոս Օրբելյանի ժամանակներից։ Հուսիկ Մելքոնյանը, որը հանդիսանում է ՀՀ Գիտությունների ակադեմիայի հնագիտության ինստիտուտի բաժնի վարիչ, փաստում է, որ Հայաստանում բավականին քիչ են պահպանվել իշխանական տներ և հարակից կառույցներ։ Պահպանված կառույցներից մեկը հանդիսանում է Հորս գյուղում գտնվող Չեսար Օրբելյան իշխանի կողմից կառուցած դարպասը։
Սարգիս Բարխուդարյանը գրում է․ «Գյուղամիջում կա մի հին բնակելի տուն, որը բաղկացած է եղել երկու մասից՝ տնից և սրահից։ Այդ տունը եղել է ծածկված գերաններով և հենված է եղել քարե սյուների վրա»։ Սյուները եղել են քանդակազարդերով պատված, սյուները պահպանվել են մինչև այսօր։
Պահպանվում են նաև դռան կողմերում գտնվող պատուհանները, որոնք նույնպես կամարակապ են։ Կա վիմագիր արձանագրություն, որտեղ հիշատակված է ինչպես Չեսար իշխանը, այնպես էլ նրա կին Խորիշահը։
Տունը կառուցվել է 13-14-րդ դարերում, այն կառուցված է եղել սրբատաշ կրաշաղախ քարով և կանգուն է եղել մինչև 20-րդ դարի կեսերը։
Այս տան մասին կա գրություններ որոնցից մեկը  Քաջբերունիի կողմից է, նա գրել է՝

Իսկ Սեդրակ Բարխուդարյանն գրում է, որ տունը համարվում է 13-14 դարերի քաղաքացիական ճարտարապետության լավագույն գործերից։


== Ծանոթագրություններ ==
Ռոդոպներ

Ռոդոպներ, Ռոդոպյան լեռներ, գտնվում են Բալկանյան թերակղզում, Բուլղարիայում և Հունաստանում։ Երկարությունը մոտ 240 կմ է, բարձրությունը՝ մինչև 2191 մետր (Դոլյամ Պերելիկ լեռ)։ Կազմված են կրաքարերից, ավազաքարերից, բյուրեղային և հրաբխային ապարներից։ Տարեկան տեղումները 650-1000 մմ են։ Գետերը սահանքավոր են, ունեն հիդրոէներգետիկ մեծ պաշարներ։ Կան ՀԷԿ-երի կասկադներ և ջրամբարներ։ Հարավային լանջերը ծածկված են թփուտներով, մշտադալար կաղնու պուրակներով, հյուսիսային լանջերը՝ կաղնու, հաճարենու և ասեղնատերև անտառներով, 1800-2000 մետրից բարձր՝ մերձալպյան մարգագետիններով ու թփուտներով։ Կան երկաթի, քրոմի, բազմամետաղների հանքավայրեր, հանքային աղբյուրներ, բալնեոլոգիական և կլիմայական առողջարաններ։ Զարգացած է տուրիզմը։
Գախնա

Գախնա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նիսայի ընտանիք

Նիսայի ընտանիք (նույնպես հայտնի է որպես Հերթայի ընտանիք և Պոլանայի ընտանիք), աստերոիդների ընտանիք, որը տեղաբաշխված է հիմնական աստերոիդների գոտում, որոնց ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12 - 0,21 էքսցենտրիսիտետ և ուղեծրի թեքում` 1,1 - 4,3 միջակայքում։ Ընտանիքը անվանվել է այս ընտանիքի առաջին աստերոիդի պատվին` (44) Նիսա։


== Ենթախմբեր ==
Այս ընտանիքի աստերոիդները բաժանված են ենթախմբերի ըստ միներալոլոգիական կազմության՝ Նիսայի և Պոլանայի։ Առաջին ենթախմբին են պատկանում S սպեկտրալ դասի աստերոիդները, իսկ երկրորդ ենթախմբին՝ F դասի աստերոիդները։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
Արշոն

Արշոն (ֆր.՝ Archon), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02021:


== Բնակչություն ==
2010 թվականին բնակչությունը կազմել է 87 մարդ։


== Տնտեսություն ==
2010 թվականի տվյալներով 44 աշխատունակ բնակիչներից 30-ը (15-64 տարեկան) տնտեսապես ակտիվ են, 14-ը՝ պասիվ (ակտիվության ինդեքսը՝ 68,2 %, 1999 թվականին 60,4 % էր)։ 30 ակտիվ բնակիչներից 28-ը (16 տղամարդ և 12 կին) աշխատում են, գործազուրկ էր 2-ը (1 տղամարդ և 1 կին)։ 14 պասիվներից 4-ը աշակերտներ և ուսանողներ են, 5-ը՝ թոշակառուներ, 5-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Արշոն (ֆր.)
Ստախոսների ակումբ

Ստախոսների ակումբ (անգլ.՝ The Liars' Club) հուշագիր է, որը գրել է ամերիկացի հեղինակ Մերի Քարը։ Հրապարակվել է 1995 թվականին։ Պատմում է 1960-ականների Քարի մանկության մասին, որը անցել է Հարավարևելյան Տեխասի փոքր արդյունաբերական քաղաքում։ Վերնագիրը Քարի հայրիկի և նրա ընկերների մասին է, որոնք հավաքվում էին խմելու և պատմություններ պատմելու։ Նրանցից ոմանք աշխատում էին նավթավերամշակման գործարանում, իսկ ոմանք քիմիական գործարանում։ 
Գիրքը դարձավ Նյու Յորք Թայմս ամսագրի բեսթսելեր։ Մարթա Էլբրանդի անվան մրցանակին արժանանալուց բացի, հուշագիրը եզրափակիչ գիրքն է դառնում Ազգային քննադատների շրջանակի մրցանակի համար։  2005 թվականին լույս է տեսնում 10-ամյակի հրատարակությունը, որտեղ Քարը կատարել է իր հավելումը։ 
«Ստախոսների ակումբ»-ի հաջողությունից հետո, հրատարակվում են ևս երկու հուշ․

«Բալ»՝ լույս է տեսել 2001 թվականին,
«Լույս»՝ լույս է տեսել 2009 թվականին։


== Սյուժե ==
Գիրքը պատմում է Քարի մանկության, ընտանիքում և քաղաքում մեծանալու, խմիչքի չարաշահման և հոգեբանական խնդիրների մասին։ Հուշագրում մանրամասնվում է երեխա հասակում բռնաբարության և բռնության ենթարկվելու փորձի, ինչպես նաև մոր հոգեկան անկայունության մասին։
Գիրքը բաղկացած է երեք բաժնից, որոնցից յուրաքանչյուրը նկարագրում է կյանքի տարբեր ժամանակաշրջաններ։ 

Առաջին բաժինը վերնագրվել է «Տեխաս 1961», որում մանրամասնվում է Քարի և նրա քրոջ՝ Լեչիայի դաստիարակությունը Հարավարևելյան Տեխասում։ Պատմվածքը ներառում է մոր` Չարլիի և հոր՝ Ջ.Պ.-ի նախապատմությունները, նրանց հանդիպումը և նախկին հարաբերությունները։ Քարը գրում է նաև մայրական տատիկի մասին, ով 50 տարեկան հասակում մահացել է քաղցկեղից։
Երկրորդ բաժինը վերնագրվել է «Կոլորադո 1963»։ Ընտանիքը անսպասելիորեն տեղափոխվել է Կոլորադո։ Այնտեղ գտնվելու ընթացքում Քարի ծնողները ամուսնալուծվել են, հայրը տեղափոխվել է Տեխաս, իսկ Քարը և քույրը մնում են մոր հետ։ Մայրը հանդիպում է Հեկտորին, ով ստիպել է աղջիկներին իրեն «հայրիկ» անվանել։ Չարլին սկսում է կրկին խմել և ալկոհոլի ազդեցության տակ մի օր զենքով սպառնում է Հեկտորին։ Հայրը իմանալով այդ մասին աղջիկներին տանում է Տեխաս։ Աղջինկերին վերադարձնելու ակնկալիքով Չարլին և Հեկտորը գնում են Տեխաս։ Վեճի ժամանակ նախկին ամուսինը դանակահարում է Հեկտորին։ Չարլին հեռանում է վերջինից և միանում ամուսնուն։
Երրորդ բաժինը վերնագրվել է «Կրկին Տեխաս 1980», իրադարցություններից անցել է 17 տարի։ Քարը ապրում էր Բոստոնում։ Հոյր կաթված ստանավով պայմանավորված նա վերադարնում է Տեխաս։ Օգնելով խնամել հորը, նա մտերմանում է մոր հետ և իմանում է Չարլիի անցյալի և հոգեկան առողջության նախկին խնդիրների մասին։


== Ակնարկներ ==
«Ստախոսների ակումբ»-ը համընդհանուր գնահատանքի է արժանանում 1995 թվականին, հրապարակվելուց հետո։ Նյու Յորք Թայմսի խմբագիր Շեյա Բալանթինը գովերգում է հուշը։ Ստախոսների ակումբը հարգանքի տուրք է և ողբում է մի աշխարհի համար, որի հեղինակն այլևս այտեղ չի ապրում։ Դա իսկական ամերիկյան պատմությունն է։


== Ծանոթագրություններ ==
Բեյրութի պայթյուններ (2015)

2015 թվականի նոյեմբերի 12-ին, երկու մահապարտներ պայթյուններ իրականացրեցին Բեյրութի հարավային արվարձան Բուրջ էլ-Բարաջնեում, որը բնակեցված է հիմնականում շիաներով և կառավարվում է Հեզբոլլահի կողմից։ Համաձայն տարբեր աղբյուրների՝ զոհերի թիվը տատանվում է 37-ից 43: Իրաքի և Լևանտի իսլամական պետությունը (ԻԼԻՊ) ստանձնել է պայթյունների ամբողջ պատասխանատվությունը։


== Նախապատմություն ==
2011 թվականից Սիրիայի հարևան պետությունները գտնվում են քաղաքացիական պատերազմում։ Սիրիայի քաղաքացիական պատերազմի սկզբից լիբանանյան խմբերը, ինչպես Սիրիայում բաժանվել են երկու մասի՝ Սիրիայի պատերազմի մասնակիցներ (օրինակ՝ Հեզբոլլահը) և Լիբանանի ներքին պաշտպանությամբ զբաղվող խումբը։ 2014 թվականին Սիրիայի քաղաքացիական պատերազմին միջամտեց ԱՄՆ-ն, իսկ հաջորդ տարի՝ Ռուսաստանի Դաշնությունը։
Բացի այդ Լիբանանում քաղաքական վակուում է 2014 թվականի ապրիլից, քանի որ նախագահի ընտրությունը անընդհատ ձախողվում է


== Պայթյուններ ==
Ըստ Ալ-Մանար հեռուստաընկերության տվյալների Բեյրութի Բուրջ էլ Բարաջնե արվարձանում երկու պայթյուն է տեղի ունեցել՝ Հուսեինի փողոցի վրա գտնվող Անվտանգության գլխավոր գրասենյակի մոտ։ Արվարձանը բնակեցված է հիմնականում շիաներով և կառավարվում Հեզբոլլահի կողմից։ Առաջին պայթյունը տեղի է ունեցել շիաների մզկիթից դուրս, իսկ մյուսը՝ մոտիկ հացատանը մինչև ժամը 18։00-ն։ Երկրորդ պայթյունը տեղի է ունեցել առաջինից 20 մետր հեռավորության վրա, 5-7 րոպե հետո։ Երրորդ մահապարտը սպանվել է մինչև պայթյունը։ Ըստ Լիբանանի անվտանգության ծառայության՝ նրա ոտքերը կտրված էին, բայց նա դեռ կրում էր պայթուցիկների գոտին։
Համաձայն Լիբանանի առողջապահության նախարարության տվյալների՝ նվազագույնը 43 մարդ մահացել է և 239-ը վիրավորվել, բայց այս տվյալները փոխվելու են, քանի որ վիրավորների մեծ մասը կրիտիկական վիճակում են։ Ըստ Լիբանանի կարմիր խաչի ընկերության տվյալների՝ վիրավորների թիվը 200-ից ավելի է։ Շրջանի հիվանդանոցները կոչ էին անում մարդկանց նվիրաբերել արյուն։ Շտապ օգնության ծառայության աշխատակիցները խնդրում էին ազատել փողոցները, որպեսզի վիրավորներին կարողանան արագ տեղափոխել բժշկական հաստատություններ։


=== Զոհեր ===
Առաջին զոհերի մեջ էին Բեյրութի ամերիկյան համալսարանի երկու աշխատողներ, երեք լիբանանաամերիկացիներ Դիրբորն, Միչիգանից՝ 49-ամյա կին և մի երիտասարդ զույգ, որոնք զոհվել են, նրանց երեք տարեկան երեխան ծանր վնասվել է։
Հաջ Հուսեին Յարին, որը Հեզբոլլահի անվտանգության համակարգի գլխավորներից էր, սպանվել է պայթյունի արդյունքում։
Հայտնի է, որ ռումբերից մեկը պայթել է, երբ Բեյրութի բնակիչ Ադել Թերմոսը գրկել է մահապարտներից մեկին՝ սրանով փրկելով շատերի կյանքը։ Սոցիալական մեդիայում Թերմոսը հերոսացվել է։


== Հետաքննություն ==
Երկու օրվա ընթացքում պայթյունների կազմակերպման մեղադրանքով ձերբակալվել է վեց մարդ, որոնցից 5-ը սիրիացի է, մեկը՝ պաղեստինցի։ Լիբանանի Հեզբոլլահի գլխավոր Հասան Նասրալլահը ասել է, որ պայթյունները կազմակերպելու մեղադրանքով ձերբակալվել են լիբանանցիներ և սիրիացիներ։


== Հանցագործ ==
ԻԼԻՊ-ը վերցրել է պայթյունների կազմակերպման պատասխանատվությունը։ ԻԼԻՊ-ը իր Թվիթերի գրառման մեջ ասում է՝ «Թող շիաներն իմանան, որ մենք չենք հանգստանա, մինչև Մուհամեդի անունով վրեժ չլուծենք»։ Համացանցում նշված է նաև, որ հարձակվողները «Խալիֆատության զինվորներն են»։


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==
Հայ գեղարվեստական միություն

Հայ գեղարվեստական միություն, հիմնադրվել է 1919 թվականին Կ․Պոլսում։ Նպատակն էր վերակենդանացնել ազգային արվեստի ավանդույթները, դրանք համադրել նոր ժամանակների գեղագիտական միտումներին, քաջալերել և հովանավորել հայ կերպարվեստագետներին, քաղաքակիրթ աշխարհին ներկայացնել հայ արվեստը։ Հայ գեղարվեստական միության վարչությունը բաղկացած էր 16 հոգուց։ Միության ջանքերով Փոքր Ասիայի քաղաքներից ու գավառներից հավաքվել են հայկական ձեռագրեր, գորգեր, կիրառական արվեստի այլ ստեղծագործություններ, ցուցահանդեսներ կազմակերպվել Կ․Պոլսում, հովանավորվել հայ արվեստին նվիրված ուսումնասիրությունների հրատարակումը։


== Գրականություն ==
Հայ գեղարվեստական միութիւն, Կանոնագիր, ԿՊ, 1919։
Չիվիտանովա դել Սաննիո

Չիվիտանովա դել Սաննիո (իտալերեն՝ Civitanova del Sannio), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 949 մարդ (2005 թվականի տվյալներով), բնակչության խտությունը կազմում է 17 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 86094, հեռախոսային կոդ՝ +39 0865։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 830112
Էլեկտրոնային հասցե։ civitanova_sannio_is@libero.it
Գլխավոր կայք։ http://www.comune.civitanovadelsannio.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
ԱյԿառլի

ԱյԿարլին (անգլ.՝ iCarly), կամ iԿարլի, ամերիկյան սիթքոմ է, որը առաջին անգամ հեռարձակվել է 2007 թ.ի սեպտեմբերի 7-ին Nickelodeon-ի եթերում։
Առաջին անգամ եթեր է հեռարձակվել 2007 թվականի սեպտեմբերի 8-ին՝ Նիկելոդեոն (Nickelodeon) հեռուստաալիքի կողմից։ 2007-2012 թթ․ սերիալը ունեցել է 7 եթերաշրջան՝ 109 սերիա։ Սիթքոմի եզրափակիչ թողարկումը՝ «այԳուդբայ» (անգլ.՝ iGoodbye) հեռարձակվել է 2012 թ. նոյեմբերի 23-ին։ Սիթքոմի սփին-օֆֆը Սեմը և Քեթըն է, որը 2013 թվականի հունիսի 8-ից մինչև 2014 թվականի հուլիսի 17-ը։ Հ2 հեռուստաալիքում որոշ ժամանակով հեռարձակվեց հայերեն թարգմանությամբ, 2012-ից 2015 թթ։
Սերիալի աստղերն են. Միրանդա Քոսգրոուվը Կարլի Շեյի դերում, Ժենետ Մաքարդի Սեմ Պակետի դերում, Նատան Կրեսը Ֆրեդդի Բենսոնի դերում, Ջերի Տրեյնորը Սպենսեր Շեյի դերում, և Նոահ Մանքը Գիբբիի դերում։ ԱյԿարլին նաև Ինտերնետային շոու է։
Երկու անգամ (2009 և 2010 թթ․) առաջադրվել է Էմմի մրցանակի։


== Արտաքին հղումներ ==
Պաշտոնական կայք
Internet Movie Database կայքում
Սուրբ Աստվածածին եկեղեցի (Փանիկ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (Փանիկ), Հայ առաքելական եկեղեցի, որը գտնվում է Շիրակի մարզի Փանիկ գյուղում, կառուցվել է 19-րդ դարում։
Սուրբ Մարիամ Աստվածածին եկեղեցին կառուցման նախաձեռնությունը ստանձնել է Պետրոս Նահապետյանը 1846 թվականին։ Եկեղեցին կառուցված է հայկական տուֆից, տանիքը փայտաշեն է, ունի մեկ մուտք և ութ լուսամուտներ։ Մուտքի մոտ կա 2 գերեզման՝ Լևոն  Նահապետյանի և Պետրոս  Նահապետյանի։ Եկեղեցու վրա կարելի է տեսնել մի արձանագրություն, որտեղ գրված է եկեղեցու կառուցողի մասին․ 

19-րդ դարի կեսերին բավականին մեծ էր հայ կաթողիկեների թիվը Ռուսական կայսրության մեջ, հատկապես կովկասյան շրջաններում, այդ իսկ պատճառով Հռոմը բանակցությունների մեջ է մտել ցարական կառավարության հետ և արդյունքում 1847 թվականին Հռոմի Սուրբ Աթոռի և ռուսական կառավարության միջև կնքվել է մի համաձայնագիր, ըստ որի պետք է հիմնվեն Կաթողիկե Հայոց Առաքելական փոխանորդությունը, որը կլիներ Սարատովի լատին կաթողիկե եպիսկոպոսի իրավասության տակ։
Խորհրդային անաստվածության տարիներին եկեղեցին չի գործել, իսկ 1939 թվականին արդեն վերածված է եղել պահեստի, սակայն ժողովուրդը մեծ բողոքի ալիք է բարձրացրել, որը ստիպել է եկեղեցին դատարկել և պահեստը տեղափոխել այլ տեղ։
Ժամանակի ընթացքում եկեղեցին  փլուզվել է, բայց 1967 թվականին Պետրոս Նահապետյանի նախաձեռնությամբ գյուղում սկսել են հանգանակություն հավաքել եկեղեցին վերակառուցելու համար, որին իր ակտիվ մասնակցությունն է ունեցել նաև Ալեքսան Օրդանյան, ով այդ ժամանակ կոլտնտնտեսության վարչության նախագահն էր։ 1986 թվականի հունիսի 20-ին սկսվել է եկեղեցու վերանորոգման աշխատանքները, որը գլխավորել է Սահակ Սալազարյանը։
1971 թվականի դեկտեմբերի 5-ին շինարարությունը ավարտվել է։ 1991 թվականին գյուղ է եկել Կոմիտաս Վրդ․Մանուկյանը և սկսել է լայն գործունեություն ծավալել։ Հայր Կոմիտասը առաջին սկսել է եկեղեցու շրջակայքի մաքրման աշխատանքները, որից հետո քանդել այնտեղ կառուցված 6 տները, և եկեղեցուն կից կառուցել է գեղեցիկ քահանայատուն։ 


== Ծանոթագրություններ ==
Լիտվինա

Լիտվինա (էստ․՝ Litvina), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Համբարձում Կաբանյան

Համբարձում Էդիկի Կաբանյան (հուլիսի 30, 1984(1984-07-30)), ռուսական թատրոնի ու կինոյի դերասան։


== Կենսագրություն ==
Համբարձում Կաբանյանը ծնվել է 1984 թվականի հուլիսի 30-ին։ 2011 թվականին ավարտել է Ռուսաստանի թատերական արվեստի համալսարանը՝ Եվգենի Կամենկովիչի և Դմիտրի Կրիմովի արվեստանոցը։ 2011 թվականից՝ Մոսկվայի Պ․ Ֆոմենկոյի արվեստանոց թատրոնի դերասան։


== Դերերը թատրոնում ==


== Ֆիլմագրություն ==


== Ծանոթագրություններ ==


== Արտաքին հղումներ ==
Համբարձում Կաբանյան․Սերն այն է, երբ հանդարտվում են քո մեջ եղած սատանաները
«Եթե քո գործողության մեջ սեր կա, ամեն բան կհաջողես». Համբարձում Կաբանյան
Լևոն Ավետիսյան (ռազմական գործիչ)

Անվան այլ կիրառումների համար տե՛ս՝ Լևոն Ավետիսյան (այլ կիրառումներ)Լևոն Արմենակի Ավետիսյան (մարտի 18, 1990(1990-03-18), Արմավիրի մարզ, Հայաստան և Վաղարշապատ, Հայկական ԽՍՀ, ԽՍՀՄ - հոկտեմբերի 12, 2020(2020-10-12), Հադրութի շրջան, Արցախ), ռազմական գործիչ, Հայաստանի զինված ուժերի սպա, մայոր։ Զոհվել է 2020 թվականին տեղի ունեցած Հայ-ադրբեջանական պատերազմի մարտական գործողությունների ժամանակ։


== Կենսագրություն ==
Ծնվել է 1990 թվականի մարտի 18-ին Հայաստանի Արմավիրի մարզի Էջմիածին քաղաքում։ 1997 թվականին ընդունվել է Վաղարշապատի Մ. Մաշտոցի անվան թիվ 1 հիմնական դպրոցը։ 2005-2007 թվականներին սովորել է Արմավիրի մարզի «Տիգրան Մեծ» ռազմամարզական հատուկ վարժարանը։ 2008 թվականին ընդունվել է Վազգեն Սարգսյանի անվան ռազմական համալսարանը և 2012 թվականին գերազանցության դիպլոմով ավարտել այն։
Նույն թվականից ծառայության է անցել Արցախի Հանրապետության Պաշտպանության բանակում որպես սպա։
2016 թվականին Լևոն Ավետիսյանը եղել է ավագ լետենանտ՝ Արցախի Հանրապետության Պաշտպանության բանակի հատուկ նշանակության գնդի վաշտի ղեկավար։ Մասնակցել է Ապրիլյան պատերազմին, որի ժամանակ ստացել է մայորի կոչում ու 2016-2017 թվականներին նշանակվել Ջաբրայիլի զորամասի գնդի հետախուզության պետ ։ Քառօրյա պատերազմից հետո Արցախի նախագահը պարգևատրել է «Արիության մեդալով»։
Զոհվել է հոկտեմբերի 12-ին՝ Հադրութի շրջանի Սարինշեն գյուղում, մարտական առաջադրանք կատարելիս 2020 թվականին տեղի ունեցած Հայ-ադրբեջանական պատերազմի ռազմական գործողությունների ժամանակ։
Հուղարկավորվել է 2020 թվականի հոկտեմբերի 15-ին Եռաբլուր պանթեոնում։


== Ընտանիք ==
Լևոն Ավետիսյանը 5 օրյա ամուսնացած էր, կինը՝ Մայրանուշ Երանյանն է, հայրը՝ Արմենակ Ավետիսյանը եղել է Արցախյան առաջին պատերազմի մասնակից, մայրը՝ Գայանե Ավետսիյանն է, եղբայրը՝ Դավիթ Ավետիսյանը։


== Պարգևներ ==
«Ծառայության համար» ռազմական հետախուզության կրծքանշան
«Արիության համար» մեդալ
«Անբասիր ծառայության համար» 1֊ին աստիճանի գերատեսչական մեդալ
«ՀՀ Զինված ուժերի 20 ամյակի հոբելյանական» մեդալ
«Լեոնիդ Ազգալդյան» մեդալ


== Ծանոթագրություններ ==


== Արտաքին հղումներ ==
Ispiryan - Levon Avetisyan Աղասի Իսպիրյան - Լևոն Ավետիսյան Տեսանյութ Յութուբում
Hayrapetyan / Makena Tamrazov - Levon Avetisyani hishatakin / 2020 Տեսանյութ Յութուբում
Ցուգոլ (գյուղ, Մոգոյտույսկի շրջան)

Ցուգոլ (ռուս.՝ Цугол), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Բնակչությունը 2007 թվականին գրանցված տվյալներով կազմում էր 843 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավշեն (այլ կիրառումներ)

Ավշեն, կարող է վերաբերել՝

Ավշեն - գյուղ Հայաստանի Արագածոտնի մարզում, Ծաղկունյաց լեռների հարավային փեշերին
Ավշեն - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Ավշեն - գյուղ Արևմտյան Հայաստանում, Էրզրումի վիլայեթի Կամախի գավառում
Hey Mama! (ալբոմ)

Hey Mama!, EXO-CBX ենթախմբի առաջին ալբոմն է։ EXO-CBX-ը հարավկորեական EXO բոյ բենդի առաջին ենթախումբն է։ Ալբոմը թողարկվել է 2016 թվականի հոկտեմբերի 31-ին S.M. Entertainment-ի կողմից, KT Music-ի բաշխմամբ։ Ալբոմը իր մեջ ընդգրկում է տարբեր ժանրերի հինգ երգեր։


== Նախադրյալ և թողարկում ==
2016 թվականի հոկտեմբերի 24-ին S.M. Entertainment-ը հայտարարել է, որ Չենը, Բեքհյոնը և Սիումինը առաջնաելույթ են կատարել որպես EXO բոյ բենդի առաջին ենթախումբը՝ EXO-CBX-ը, իրենց առաջին «Hey Mama!» ալբոմով։ Հոկտեմբերի 25-ին, թողարկվել է "Hey Mama!" սինգլի թիզերը։ Հոկտեմբերի 27-ին, ներկայացվել է ալբոմի մյուս երգերից հատվածներ Apple Music's Beats 1-ում։ Ալբոմի և երաժշտական տեսահոլովակի թողարկումը տեղի է ունեցել հոկտեմբերի 31-ին։ 2016 թվականի նոյեմբերի 7-ին, S.M Entertainment-ը թողարկել է  երկրորդ "The One" սինգլի տեսահոլովակը գործակալության YouTube-ի պաշտոնական էջում։


== Սինգլ ==
Գլխավոր երգը կոչվում է "Hey Mama!" ("Mama" հղվում է գեղեցիկ կնոջ) և պատմում էր այն մասին, որ պետք է վայելել  կողմերին և այն դարձնել հատուկ օր։ Թողարկումից անմիջապես հետո երգը զբաղեցրել է բարձր հորիզոնական հարավկորեական վեց հիթ-շարքերում, ինչպես նաև ալբոմի մյուս երգերը։ Այն նաև զբաղեցրել է առաջին հորիզոնական 7 երկրների iTunes-ի հիթ-շարքերում՝ այդ թվում նաև Հարավային Կորեայում, Պերուում, Սինգապուրում, Թաիլանդում, Ֆիլիպիններում, Հոնկոնգում և Բրունեյում, ինչպես նաև երկրորդ տեղում Թայվանում և Ինդոնեզիայում։ "Hey Mama!" երգը բեմադրվել է Քալե Հանագամի կողմից, ով նախկինում աշխատել է  Girls' Generation-ի, After School-ի, Red Velvet-ի, և Blackpink-ի հետ։ Երգի տեսահոլովակը YouTubeում հավաքել է երկու միլիոն դիտում within 9 hours after being released.


== Առաջնաելույթ ==
Գովազդային հաղորդումը «Hey Mama!» ալբոմի համար տեղի է ունեցել հոկտեմբերի 31-ին ժամը 8-ին (Կորեայի ժամանակով) հատուկ տաղավարում, որը տեղակայված է Սամսոնգ Դոնգում COEX, Սեուլ։ Հաղորդումը ցուցադրվել է ուղիղ եթերով EXO-ի V App-ի ալիքով։ EXO-CBX-ը առաջնաելույթ  կատարել M! Countdown երաժշտական հաղորդման ժամանակ նոյեմբերի 3-ին, ավելի ուշ  KBS հեռուստաալիքի Music Bank և MBC հեռուստաալիքի Show! Music Core հեռուստահաղորդումներում։


== Քննադատական ընդունում ==
«Hey Mama!» առաջնաելույթ է ունեցել Billboard -ի Համաշխարհային ալբոմների հիթ-շարքերում, իսկ Հարավային Կորեայում Gaon ամենշաբաթյա ալբոմների հիթ-շարքերում։


=== Առևտրային կատարում ===
2016 թվականին վաճառվել է ալբոմի 276,000 կրկնօրինակ։ «Hey Mama! » ալբոմը դարձավ ամենավաճառվածը Gaon հիթ-շքերթում 2016 թվականին, վաճառվել է 275,191 կրկնօրինակ, իսկ Hanteo-ում 202,281 կրկնօրինակ։


== Երգացանկ ==


== Հիթ-շարքեր ==


=== Ամենշաբաթյա հիթ-շարքեր ===


=== Ամենամսյա հիթ-շարքեր ===


=== Տարեվերջյան չարթեր ===

|}


== Վաճառք ==


== Մրցանակներ ==


=== Երաժշտական ծրագրերի մրցանակներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
"Hey Mama!" music video ՅուԹյուբում
Ռոբերտ Անդրիասյան

Ռոբերտ Քրիստափորի Անդրիասյան (օգոստոսի 25 (սեպտեմբերի 7), 1913, Թիֆլիս, Ռուսական կայսրություն - սեպտեմբերի 20, 1971(1971-09-20) կամ օգոստոսի 20, 1971(1971-08-20), Երևան, Հայկական ԽՍՀ, ԽՍՀՄ), հայ կոմպոզիտոր, դաշնակահար, մանկավարժ։ ՀԽՍՀ արվեստի վաստակավոր գործիչ (1961)։


== Կենսագրություն ==
Ռոբերտ Անդրիասյանը ծնվել է 1913 թվականին, Թիֆլիսում։ 1935 թվականին ավարտել է Լենինգրադի կոնսերվատորիան։ 1938-1971 թվականներին դասավանդել է Երևանի Կոմիտասի անվան պետական կոնսերվատորիայում, 1964 թվականից՝ պրոֆեսոր։ 1944-1968 թվականներին ընդհատումներով եղել է Երևանի կոնսերվատորիայի ամբիոնի վարիչ։ Մեծ է Անդրիասյանի ավանդը դաշնամուրի դասավանդման պրոֆեսիոնալ մակարդակի բարձրացման հարցում։
Գրել է դաշնամուրային ստեղծագործություններ՝ «Երկու էտյուդ», «Էտյուդ-պար» (1955), «Կոնցերտ դաշնամուրի համար, նվագախմբի հետ» (1958), «Նաիրի» պոեմ (1965), կատարել Սայաթ-Նովայի, Կոմիտասի, Ռոմանոս Մելիքյանի երգերի նվագադարձումներ ու մշակումներ դաշնամուրի համար։ Համերգներով հանդես է եկել ԽՍՀՄ մի շարք քաղաքներում։
1949 թվականից Երևանի Նորք-Մարաշ համայնքում գործում է Ռոբերտ Անդրեասյանի անվան երաժշտական դպրոցը։


== Գրականություն ==
Апоян Ш., Роберт Андреасян., Е., 1984


== Ծանոթագրություններ ==
ARTV

ARTV, Կանադական ֆրանսալեզու հատուկ հեռուստաալիք, ուղղված արվեստի և մշակույթի թեմատիկային։ Պատկանում է Կանադայի Հեռարձակող կորպորացիային (85%) և ֆրանսիական Arte հեռուստաընկերությանը։ Լիցենզավորվել է Կանադալի ռադիոյի և հեռուստատեսության հանձնաժողովի կողմից, եթեր է հեռարձակվում 2001 թվականի սեպտեմբերի 1-ց։ Հեռուստաալիքը ներկայացնում է երաժշտության, պարի, թատրոնի, վիզուալ արվեստի, կինոմատոգրաֆիայի մասին հաղորդումներ։ 2008 թվականի մայիսի 3-ից հեռարձակվում է բարձր պարզության ֆորմատով (ARTV HD):


== Արտաքին հղումներ ==
Պաշտոնական կայք (ֆր.)


== Ծանոթագրություններ ==
Պիրոգով (ֆիլմ)

«Պիրոգով» (ռուս.՝ «Пирогов»), խորհրդային սև-սպիտակ կինոֆիլմ, որը նկարահանել է Գրիգորի Կոզինցև։ Էկրան է բարձացել 1947 թվականին։


== Սյուժե ==
Ֆիլմը պատմում է ռուս մարդաբան և վիրաբույժ, Պետերբուրգի գիտությունների ակադեմիայի թղթակից անդամ (1846) Նիկոլայ Իվանովիչ Պիրիգովի կյանքի և գործունեության մասին։ Մի քանի պատերազմների անմիջական մասնակից Պիրոգովը ռազմադաշտային վիրաբուժության հիմնադիրն է։ Նա է առաջինը (1847 թվականին) անզգայացմամբ ռազմի դաշտում վիրահատություն կատարել, ներմուծել անշարժ գիպսե վիրակապը, առաջարկել է մի շարք նոր վիրահատություններ։ Պիրոգովի գիտական աշխատությունները համաշխարհային ճանաչում են ստացել։


== Դերերում ==
Կոնստանտին Սկորոբոգատով – Պիրոգով
Վլադիմիր Չեստնոկով – Իպատով (նախատիպը՝ Ֆ. Ի. Ինոզեմցև)
Օլգա Լեբզակ – Վակուլինա
Սերգեյ Յարով – Սկուլաչենկո
Գեորգի Գումիլևսկի – Լուկիչ
Նիկոլայ Չերկասով – գնորդ Լյադով
Պյոտր Լոբանով – Տարասով
Յակով Մալյուտին – հսկիչ հոսպիտալում
Ալեքսեյ Դիկի – Պավել Նախիմով
Տատյանա Պիլեցկայա – Դաշա Սևաստոպոլսկայա
Նիկոլայ Տրոֆիմով – կարկանդակագործ
Անդրեյ Կոստրիչկին – ուշացած
Սերգեյ Կարնովիչ-Վալուա – գնչու կիթառահար
Գեորգի Կոլոսով – լրտես


== Նկարահանող խումբ ==
Սցենարի հեղինակ՝ Յուրի Գերման
Բեմադրող ռեժիսոր՝ Գրիգորի Կոզինցև
Բեմադրող օպերատորներ՝  Անդրեյ Մոսկվին, Անատոլի Նազարով, Նաում Շիֆրին
Կոմպոզիտոր՝ Դմիտրի Շոստակովիչ
Բեմադրող նկարիչ՝ Եվգենի Ենեյ
Ֆիլմի տնօրեն՝ Միխայիլ Շոստակ


== Մրցանակներ ==
1948 թվականին ֆիլմի նկարահանող խմբին շնորհվել է ԽՍՀՄ պետական մրցանակ։


== Ծանոթագրություններ ==


== Արտաքին հղումներ ==
Հատված «Պիրոգով» ֆիլմից
«Պիրոգով» Archived 2011-11-22 at the Wayback Machine.
Դավաթի

Դավաթի (վրաց.՝ დავათი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==